**Ενημερωτικό σημείωμα**

**Αφορά Γιατρούς ΕΣΥ:**

**α. Διεκδίκηση ορθού χρονοεπιδόματος**

**β. Διεκδίκηση αντισυνταγματικών περικοπών του Ν. 4093/2012**

|  |
| --- |
| **Περίληψη****Θέμα:** Προσφυγές για διεκδίκηση ορθού υπολογισμού χρονοεπιδόματος και των αντισυνταγματικών περικοπών του Ν. 4093/2012 ύψους 20.000 ευρώ (έτη 2015-2017)**1.** **Πιθανά οφέλη ετησίως**: α. 6.000-8.000 ευρώ χρονοεπίδομα, β. 10.000 ευρώ ετησίως λόγω αντισυνταγματικών περικοπών**2**. **Πιθανότητες 50 – 50%** **3**. **Κόστος συμμετοχής 50 ευρώ****4**. **Αμοιβή δικηγόρου 6%** συν ΦΠΑ **5.** **Τρόποι επικοινωνίας**: τηλ./φαξ 210-8220104, email: eneka@otenet.gr, site : [toutziarakis.gr](http://toutziarakis.gr/) |

**Αναλυτικό Ενημερωτικό**

**Ορθός υπολογισμός χρονοεπιδόματος**

Ως νομικός σύμβουλος του Πανελληνίου Συλλόγου των γιατρών πλήρους και αποκλειστικής απασχόλησης της Πρωτοβάθμιας Υγείας διαπίστωσα και ήδη έχουμε δικαιωθεί με αποφάσεις του Πρωτοδικείου Θεσσαλονίκης γα την 3η και 4η ΔΥΠΕ, ότι το χρονοεπίδομα του Ν. 3205/2003 για τα μισθολογικά του ΕΣΥ, υπολογίζεται λανθασμένα. Ήδη έχουμε καταθέσει αγωγές σε όλη την Ελλάδα ζητώντας να υπολογισθεί σύμφωνα με ότι προβλέπει ο Νόμος. Κατά την άποψή μας η διαφορά είναι περίπου στα 300-400 ευρώ το μήνα μεικτά. Οι αναδρομικές αξιώσεις δύο ετών ανέρχονται ήδη στα 7.200 έως 9.600 ευρώ.

**Αντισυνταγματικές οι περικοπές του Ν. 4093/2012**

Πέραν του τρόπου υπολογισμού του χρονοεπιδόματος κατά τη νομολογία τόσο του Ελεγκτικού Συνεδρίου όσο και του Συμβουλίου της Επικρατείας έχει κριθεί ότι οι μισθολογικές περικοπές που επέφερε ο Ν. 4093/2012 στους μισθούς και κατ’ επέκταση στις συντάξεις ήταν αντισυνταγματικές.

Πιο συγκεκριμένα το Ελεγκτικό Συνέδριο έχει κρίνει για τις περιπτώσεις των δικαστών, των μελών ΔΕΠ, των αξιωματικών **και των ιατρών ΕΣΥ**. Το Συμβούλιο της Επικρατείας έχει κρίνει επίσης για τις πιο πάνω περιπτώσεις. Για τους γιατρούς αναμένεται σύντομα να εκδοθεί απόφαση. Οι πιθανότητες να κρίνει το Συμβούλιο της Επικρατείας παρόμοια με τις άλλες κατηγορίες είναι τουλάχιστον 50%. Αν εκδοθεί θετική απόφαση οι διαφορές ανά μήνα ανέρχονται περίπου στα 800 ευρώ το μήνα και το έτος 10.000 ευρώ μεικτά τουλάχιστον. Με αυτά τα δεδομένα το δικηγορικό μας γραφείο, που έχει εμπειρία στα μισθολογικά ιατρών έχει χειρισθεί και εκατοντάδες προσφυγές γιατρών και μελών ΔΕΠ, αποφάσισε να ξεκινήσει άμεσα την κατάθεση προσφυγών και για τους γιατρούς του ΕΣΥ.

Ο λόγος για τον οποίο κρίνουμε ότι πρέπει να κατατεθεί η αγωγή άμεσα είναι ο εξής:

Οι αξιώσεις κατά του Δημοσίου και των νοσοκομείων παραγράφονται με τη συμπλήρωση 24 μηνών από τότε που γεννήθηκε η αξίωση. Όμως η τυχόν απόφαση του Συμβουλίου της Επικρατείας θα εφαρμοσθεί μόνο για όσους θα έχουν καταθέσει ήδη αγωγή και αναδρομικά. Όσοι δεν έχουν καταθέσει αγωγή μπορούν να ζητήσουν διαφορές μόνο μετά την έκδοση της απόφασης, όχι αναδρομικά.

**Δύο επιλογές: αγωγές τώρα ή όχι**

Κάθε γιατρός έχει δύο επιλογές:

1. **να μην καταθέσει αγωγή** έως ότου εκδοθεί η απόφαση του Συμβουλίου της Επικρατείας.

Σε αυτή την περίπτωση, αν η απόφαση του δικαστηρίου είναι αρνητική χάνει, όπως όλοι. Αν όμως είναι θετική, χάνει τη δικαστική διεκδίκηση των διαφορών δύο ετών πριν την έκδοση της απόφασης, δηλαδή περίπου 20.000 ευρώ. Αυτό όμως μπορεί να το αποφύγει.

2. **Να καταθέσει αγωγή αμέσως**.

Σε αυτή τη περίπτωση, αν η απόφαση του ΣτΕ είναι απορριπτική, χάνει πάλι όπως όλοι. Διεκδικεί όμως ακόμα το χρονοεπίδομα, που ήδη τα πολιτικά δικαστήρια έχουν δεχθεί ότι δεν υπολογίζεται νόμιμα.

Αν όμως η απόφαση του ΣτΕ είναι θετική, τότε θα έχει διασφαλίσει τις διαφορές μισθών δύο ετών, δηλαδή συνολικά περίπου 20.000 ευρώ. Εκατοντάδες γιατροί πλήρους και αποκλειστικής απασχόλησης του ΠΕΔΥ έχουν ήδη καταθέσει αντίστοιχες αγωγές, με το γραφείο μας. Αντίστοιχες αγωγέ έχουν καταθέσει και εκατοντάδες μέλη ΔΕΠ ΑΕΙ και ΤΕΙ. Το όφελος είναι πολύ σοβαρό, οι πιθανότητες αυτή τη στιγμή τουλάχιστον 50% και το ποσό που πρέπει να ρισκάρει κανείς είναι το κόστος της κατάθεσης και επίδοσης της αγωγής.

Το κόστος αυτό, εφόσον συγκεντρωθούν πάνω από 5 γιατροί ανά νοσοκομείο ανέρχεται στα 50 ευρώ.

Κάθε γιατρός πρέπει να απαντήσει για τον εαυτό του στο ερώτημα: Αξίζει τον κόπο να ρισκάρω 50 ευρώ αν μπορώ με πιθανότητες 50% να κερδίσω ποσά ύψους 20.000 ευρώ; Ή να μην καταθέσω αγωγή τώρα για μην ξοδέψω 50 ευρώ και να χάσω με πιθανότητα 50% 20.000 ευρώ;

Ο καθένας αποφασίζει και πράττει κατά την κρίση του.

**Όροι συνεργασίας**:

**α. Κόστος συμμετοχής**

Οι προσφυγές στα Διοικητικά Πρωτοδικεία έχουν ένα κόστος συμμετοχής που επιβάλλει να κατατεθούν ομαδικές προσφυγές. Είναι αναγκαίο να κατατεθούν ομαδικές προσφυγές για κάθε Νοσοκομείο. Για να συγκεντρωθεί ικανός αριθμός περιορίζουμε στο ελάχιστο δυνατό το κόστος συμμετοχής στα 50 ευρώ ανά γιατρό. Θα πρέπει όμως ανά νοσοκομείο να συγκεντρωθεί ένας ελάχιστος αριθμός 5 γιατρών.

Επομένως, η συμμετοχή έχει κόστος **50 ευρώ**.

Κατά την εκδίκαση – η οποία θα γίνει 2-3 χρόνια αργότερα- κάθε γιατρός θα πρέπει να καταβάλλει το δικαστικό ένσημο, που αυτή τη στιγμή ανέρχεται στο 1,1% επί του ποσού που ζητείται. Αν δεν καταβάλλει τότε το ποσό δεν θα συζητηθεί η αγωγή του.

Όμως αυτή η καταβολή θα γίνει όταν έρθει η ώρα της δίκης, που κατά πάσα πιθανότητα θα είναι τουλάχιστον 2-3 έτη μετά. Όταν εκδικασθεί θα έχει ήδη εκδοθεί η απόφαση του Συμβουλίου της Επικρατείας. Επομένως, θα είναι πολύ πιο καθαρό το τοπίο, δηλαδή οι πιθανότητες επιτυχίας. Επομένως, αν κάποιος κρίνει σκόπιμο τότε να μην ρισκάρει το κόστος του δικαστικού ενσήμου, θα μπορεί να μην το καταβάλλει. Στη χειρότερη περίπτωση η απώλεια θα είναι το κόστος συμμετοχής, δηλαδή τα 50 ευρώ.

Όμως αυτό που διεκδικείται με τη συμμετοχή στην αγωγή είναι περίπου 20.000 ευρώ, που θα αυξάνει κάθε έτος με πιθανότητες ευόδωσης αυτή τη στιγμή, περίπου 50%. Ο καθένας ας πάρει την απόφαση που υπηρετεί κατά την κρίση του καλύτερα τα δικά του συμφέροντα.

**β. Αμοιβή δικηγόρου σε περίπτωση θετικής έκβασης**

Αν οι προσφεύγοντες δικαιωθούν με οποιονδήποτε τρόπο και εισπράξουν διαφορές αναδρομικά, θα καταβάλλουν ως δικηγορική αμοιβή το 6% επί των μεικτών διαφορών που θα εισπραχθούν συν το νόμιμο φπα. Σε περίπτωση αρνητικής έκβασης ή μη είσπραξης, προφανώς δεν οφείλεται καμία δικηγορική αμοιβή.

Συμπληρώστε τη φόρμα με τα στοιχεία σας, υπογράψτε το πληρεξούσιο στο ΚΕΠ ή θεωρείστε το στο Νοσοκομείο και στείλετε τα στη διεύθυνση: Μαυρομματαίων 39, Αθήνα, Τ.Κ. 10434.

Μπορείτε να τα στείλετε: α) σκαναρισμένα στο email eneka@otenet.gr, β) στο φαξ 210-8220104 γ) τα πρωτότυπα με courier στη διεύθυνση Μαυρομματαίων 39, Αθήνα, Τ.Κ. 10434.

Με εκτίμηση,

Γιάννης Τουτζιαράκης

Διδάκτωρ Νομικής του J.W. Goethe Universitaet, Frankfurt am Main

Δικηγόρος Παρ’ Αρείω Πάγω

Επισυνάπτονται:

* Φόρμα για συμπλήρωση στοιχείων
* Πληρεξούσιο – εργολαβικό δίκης

|  |
| --- |
| Κοινοποιήστε το ενημερωτικό σημείωμα σε κάθε ενδιαφερόμενο.  |